तमिल नाडु
तमिल नाडु (तमिल: , तमिऴ् नाडु) भारत का एक दक्षिणी राज्य है। तमिल नाडु की राजधानी चेन्नई (चेऩ्ऩै) है। तमिल नाडु के अन्य महत्त्वपूर्ण नगर मदुरै, त्रिचि (तिरुच्चि), कोयम्बतूर (कोऽयम्बुत्तूर), सेलम (सेऽलम), तिरूनेलवेली (तिरुनेल्वेऽली) हैं। इसके पड़ोसी राज्य आन्ध्र प्रदेश, कर्नाटक और केरल हैं। तमिल नाडु में बोली जाने वाली प्रमुख भाषा तमिल है। तमिल नाडु के वर्तमान मुख्यमन्त्री एम॰ के॰ स्टालिन और राज्यपाल रविन्द्र नारायण रवि हैं।
कोल्लीडम नदी
कोल्लीडम नदी (Kollidam River), जिसे कोल्लीटम नदी (Kollitam River) भी कहते हैं, भारत के तमिल नाडु राज्य में बहने वाली एक नदी है। यह कावेरी नदी की एक वितरिका नदी (शाखा नदी) है। जब कावेरी नदी बंगाल की खाड़ी में विलय होने के लिए पूर्व की ओर बहती है और तंजावुर के समीप डेल्टा बनाती है, तो श्रीरंगम द्वीप के पूर्वी छोर पर उसकी एक उत्तरी शाखा अलग हो जाती है और कोल्लीडम नदी कहलाती है। कावेरी और उसकी अन्य वितरिकाओं के साथ यह भी बंगाल की खाड़ी में बह जाती है।